330. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.1012568/120 β /Τ.&Ε.Φ. της 10-20 Φεβρ.2004 (ΦΕΚ Β΄365) Καθορισμός της έναρξης ισχύος του άρθρ.27 του Νόμ.3220/2004 και κάθε σχετικού θέματος για την εφαρμογή αυτού. 1. Ορίζουμε την 1 Απριλίου 2004 ως ημερομηνία έναρξης ισχύος του άρθρου 27 του Ν. 3220/2004. 2. Καθορίζουμε τα θέματα τα σχετικά με την εφαρμογή των διατάξεων του ανωτέρω άρθρου ως εξής: α) Από κάθε Νομαρχία συστήνεται σε μία ή περισσότερες Τράπεζες (κρατικές ή μη) ειδικός λογαριασμός για την είσπραξη του τέλους αδείας και του τέλους μεταβίβασης του οχήματος, όπως αυτά προβλέπονται από τις διατάξεις των άρθρων 26 και 27 του Ν. 2873/2000 (ΦΕΚ 285 Α). β) Στα εκδιδόμενα από τις Τράπεζες σχετικά παραστατικά αναγράφονται υποχρεωτικά το ονοματεπώνυμο του πωλητή ή του αγοραστή, καθώς και ο αριθμός κυκλοφορίας του μεταβιβαζόμενου αυτοκινήτου, εφόσον η μεταβίβαση αφορά σε ενάριθμο όχημα ή ο αριθμός πλαισίου, εφόσον το μεταβιβαζόμενο όχημα είναι ανάριθμο. γ) Τα ως άνω παραστατικά υποβάλλονται από τους ενδιαφερομένους (αγοραστή και πωλητή) στην αρμόδια Διεύθυνση Μεταφορών και Επικοινωνιών πριν από κάθε μεταβίβαση και επισυνάπτονται στην άδεια κυκλοφορίας του μεταβιβαζόμενου οχήματος. δ) Από 1 Απριλίου 2004 καταργείται και η υποχρέωση της Δ.Ο.Υ. που απορρέει από τις διατάξεις του Ν.Δ/τος 1146/1972 και του Ν.2753/1999 για βεβαίωση καταβολής επιβαρύνσεων υπέρ του Δημοσίου και τρίτων για την έκδοση άδειας κυκλοφορίας και τη μεταβίβαση αυτοκινήτων οχημάτων ε) Το προϊόν των λογαριασμών της παραγράφου 1 αποτελεί έσοδο των Νομαρχιών, εγγράφεται στον οικείο προϋπολογισμό και διατίθεται με απόφαση της οικείας Νομαρχιακής Επιτροπής και κατά προτεραιότητα για την κάλυψη αναγκών των Διευθύνσεων Μεταφορών και Επικοινωνιών, καθώς και των Κ.Τ.Ε.Ο. 